ᱥᱟᱱᱛᱟᱲᱤ ᱨᱳᱢᱟᱱ ᱪᱤᱠᱤ

ᱥᱟᱱᱛᱟᱲᱤ ᱨᱳᱢᱟᱱ ᱪᱤᱠᱤ ᱫᱚ ᱑᱘᱙᱐ ᱫᱚᱥᱚᱠ ᱨᱮ ᱱᱚᱨᱣᱮᱡᱤᱭᱟᱱ ᱢᱤᱥᱚᱱᱟᱨ ᱯᱟᱣᱩᱞ ᱳᱞᱟᱯᱷ ᱵᱚᱰᱤᱝ ᱦᱚᱛᱮᱛᱮ ᱵᱮᱱᱟᱣ ᱞᱮᱱᱟ, ᱟᱨ ᱱᱤᱛᱦᱚᱸ ᱟᱫᱚᱢ ᱥᱟᱱᱛᱟᱲ ᱠᱚ ᱵᱮᱵᱷᱟᱨᱮᱫ ᱠᱟᱱᱟ, ᱟᱥᱚᱠᱟᱭ ᱛᱮ ᱱᱚᱨᱫᱟᱱ ᱤᱵᱷᱟᱱᱡᱮᱞᱤᱠᱟᱞ ᱞᱩᱛᱷᱟᱨᱟᱱ ᱪᱟᱨᱪ (NELC) ᱨᱮᱱ ᱥᱮᱞᱮᱫᱤᱭᱟᱹ ᱠᱚ᱾ ᱑᱙᱒᱕ ᱥᱮᱨᱢᱟ ᱨᱮ ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱚᱞ ᱪᱤᱠᱤ ᱛᱮᱭᱟᱨ ᱢᱟᱲᱟᱝ ᱨᱮ ᱥᱟᱱᱛᱟᱲ ᱠᱚᱣᱟᱜ ᱚᱞ ᱞᱟᱹᱜᱤᱫ ᱪᱤᱠᱤ ᱵᱟᱝ ᱛᱟᱦᱮᱸ ᱠᱟᱱᱟ᱾ ᱩᱱᱠᱩ ᱫᱚ ᱤᱝᱞᱤᱥ ᱯᱟᱹᱨᱥᱤ ᱨᱮ ᱵᱮᱵᱷᱟᱨᱚᱜ ᱠᱟᱱ ᱨᱳᱢᱟᱱ ᱪᱤᱠᱤ ᱠᱷᱚᱱ ᱵᱷᱮᱜᱟᱨ ᱥᱟᱱᱛᱟᱲᱤ ᱟᱲᱟᱝ ᱚᱞ ᱞᱟᱹᱜᱤᱫ ᱪᱤᱠᱤ ᱛᱮᱭᱟᱨ ᱞᱟᱹᱜᱤᱫ ᱰᱟᱭᱟᱠᱨᱤᱴᱤᱠᱟᱞ ᱠᱚ (ᱡᱟᱯᱟᱜ ᱪᱤᱱᱦᱟᱹ) ᱵᱮᱵᱷᱟᱨᱮᱫ ᱛᱟᱦᱮᱸᱫ᱾ ᱱᱚᱣᱟ ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤ ᱪᱟᱨᱪᱟ ᱨᱮ ᱯᱩᱭᱞᱩ ᱠᱟᱹᱢᱤ ᱠᱟᱱ ᱤᱥᱟᱹᱭ ᱢᱤᱥᱚᱱᱟᱨ ᱠᱚᱣᱟᱜ ᱜᱚᱲᱚ ᱛᱮ ᱦᱩᱭ ᱞᱮᱱᱟ᱾

ᱱᱤᱛ ᱵᱮᱵᱷᱟᱨᱚᱜ ᱠᱟᱱ ᱪᱤᱠᱤ
ᱱᱤᱛ ᱥᱟᱱᱛᱟᱲᱤ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱚᱞ ᱪᱤᱠᱤ ᱵᱮᱵᱷᱟᱨᱚᱜ ᱠᱟᱱᱟ᱾ ᱡᱮᱜᱮᱛ ᱡᱟᱠᱟᱛ ᱨᱮᱱ ᱥᱟᱱᱟᱢ ᱥᱟᱱᱛᱟᱲ ᱜᱮ ᱱᱤᱛ ᱥᱟᱱᱛᱟᱲᱤ ᱦᱚᱨᱚᱯ ᱞᱮᱠᱟᱛᱮ ᱚᱞ ᱪᱤᱠᱤ ᱠᱚ ᱟᱸᱜᱚᱪ ᱟᱠᱟᱫᱟ ᱟᱨ ᱥᱟᱶᱛᱮ ᱵᱤᱨᱫᱟᱹᱜᱟᱲ, ᱢᱟᱨᱟᱝ ᱵᱤᱨᱫᱟᱹᱜᱟᱲ, ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚᱨᱮ ᱥᱟᱱᱛᱟᱲᱤ ᱚᱞᱚᱜ ᱯᱟᱲᱦᱟᱣ ᱨᱮ ᱚᱞ ᱪᱤᱠᱤ ᱜᱮ ᱵᱮᱵᱷᱟᱨᱚᱜ ᱠᱟᱱᱟ᱾

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ